PATVIRTINTA

Skuodo vaikų lopšelio-darželio direktoriaus

2020 m. rugpjūčio 20 d. įsakymu Nr. V1-62

**SKUODO VAIKŲ LOPŠELIS-DARŽELIS**

**IKIMOKYKLINIO IR PRIEŠMOKYKLINIO UGDYMO ORGANIZAVIMO COVID-19 LIGOS (KORONAVIRUSO INFEKCIJOS) ATVEJU TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo vaikų lopšelio-darželio (toliau – Darželio) darbo organizavimo vykdant vaikų priežiūrą Karantino sąlygomis esant potencialiai užsikrėtimo koronavirusu (Covid-19) rizikai tvarkos aprašas (toliau -Aprašas). Tvarkos aprašas nustato Darželio darbo organizavimo ir bendruomenės veiksmų tvarką, saugos ir sveikatos reikalavimus.

2. Aprašas nustato įstaigos veiksmus esant ekstremaliai situacijai valstybės lygiu.

3. Aprašas parengtas vadovaujantis šiais teisės aktais ir rekomendacijomis:

3.1. Lietuvos Respublikos civilinės saugos įstatymo 15 straipsnio 2 dalies 1 ir 4 punktais.

3.2. Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu.

3.3. Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“.

3.4. Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“.

3.5. Lietuvos Respublikos Ministro Pirmininko 2020 m. vasario 27 d. potvarkiu Nr. 43 „Dėl valstybės lygio ekstremaliosios situacijos valstybės operacijų vadovo paskyrimo“.

3.6. Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ 3.3 ir 3.2.82 papunkčiu bei atsižvelgiant į Pasaulio sveikatos organizacijos rekomendacijas.

3.7. Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. birželio 16 d. sprendimu Nr. V-1487 „Dėl ikimokyklinio ir priešmokyklinio ugdymo organizavimo būtinų sąlygų“.

3.8. Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr. V-1118 „Dėl COVID-19 ligos (koronaviruso infekcijos) valdymo priemonių valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms“.

3.9. Skuodo rajono savivaldybės administracijos direktoriaus 2020 m. gegužės 14 d. įsakymu Nr. A1-344 „Dėl ikimokyklinio ir priešmokyklinio ugdymo organizavimo rajono ugdymo įstaigose“.

3.10. Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimu Nr. V-1840 „Dėl Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V1-1487 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo.

**II SKYRIUS**

**DARBO ORGANIZAVIMAS**

4. Vaikų priežiūros ir ugdymo paslaugos organizuojamos maksimaliai laikantis grupių izoliacijos principo:

4.1. visą dienos darbo laiką darbuotojai dirba tik vienoje paskirtoje grupėje (mokytojai, specialistai, auklėtojų padėjėjai);

4.2. vaikai lanko tą pačią grupę;

4.3. grupės veikla organizuojama taip, kad būtų išvengta skirtingų grupių vaikų ir darbuotojų kontakto Darželio patalpose, maksimaliai išnaudoti galimybes ugdymo organizavimui lauke. Jei lauke organizuojamas renginys kelioms grupėms, tarp dalyvių turi būti išlaikomas 1 metro atstumas;

4.4. užtikrinama, kad uždarose lopšelio-darželio patalpose nebūtų organizuojami renginiai, bendros veiklos kelioms vaikų grupėms. Po kiekvienos grupės panaudojimo kūno kultūros, muzikos ir kitų užsiėmimų salė turi būti išvėdinama ir išvaloma;

4.5. švietimo pagalbos specialistų konsultacijos teikiamos individualiai ar vienu metu vienai vaikų grupei, po kiekvienos konsultacijos patalpos išvėdinamos, nuvalomi dažnai liečiami paviršiai, naudotos priemonės;

4.6. vaikų pavėžėjimo į Darželį ir iš jo metu kai tarp dalyvių neišlaikomas 2 m. atstumas, darbuotojai įpareigojami dėvėti kaukes. Po kiekvieno pavėžėjimo maršruto, transporto priemonė išvėdinama ir išvaloma.

5. Vaikų priėmimo vietose (prie įėjimo į lopšelį-darželį ir rūbinėse) pateikiama informacija:

5.1. apie asmens higienos laikymosi būtinumą (rankų higienos, kosėjimo, čiaudėjimo etiketą ir kt.)[[1]](#footnote-1)[[2]](#footnote-2);

5.2. apie reikalavimus dėl kaukių dėvėjimo;

5.3. draudimą ugdyme dalyvauti vaikams, kuriems pasireiškia karščiavimas (37,3 ° C ir daugiau), kurie turi ūmių viršutinių kvėpavimo takų ligų požymių (pvz. sloga, kosulys, pasunkėjęs kvėpavimas).

6. Šalia įėjimo į Darželio patalpas ir į ugdymo grupes turi būti padėtos rankų dezinfekcijai skirtos priemonės (atsakingas sveikatos ir maitinimo organizavimo specialistas).

7. Vaikų priėmimas ir pasiėmimas organizuojamas grupių rūbinėse. Asmenys, atlydintys ir pasiimantys vaikus, auklėtojų padėjėjai, vykdantys vaikų priėmimą ir išleidimą iš grupės, įpareigojami dėvėti kaukes. Uždarose erdvėse, grupės renginiuose dalyvaujantys tretieji asmenys (pvz., tėvai (globėjai, rūpintojai) privalo dėvėti kaukes, išskyrus neįgalumą turinčius asmenis, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Kai asmuo negali dėvėti kaukės dėl savo sveikatos būklės, atsižvelgiant į profesinės rizikos vertinimo išvadą gali būti parenkamos kitos asmeninės apsaugos priemonės. Vaikus atlydintiems asmenims atliekamas sveikatos būklės stebėjimas – matuojama kūno temperatūra.

8. Vaikui ir atlydinčiam asmeniui pamatuojama kūno temperatūra, jei pasireiškia karščiavimas (37,3 °C ir daugiau) ar jei turima ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.) – privaloma palikti ugdymo įstaigą.

9. Virtuvėse ir grupėse dirbantys darbuotojai (virėjai, mokytojai ir auklėtojų padėjėjai), atvykę į darbą pasimatuoja temperatūrą rezultatus užrašo žurnale.

10. Nuo 7.45 val. iki 8.00 val. tiesiogiai su vaikais nedirbantiems darbuotojams atliekamas temperatūros matavimas, rezultatai užrašomi žurnale (atsakinga sveikatos ir maitinimo organizavimo specialistas („Saulutės“ korpuse), direktoriaus pavaduotojas ugdymui („Liepaitės“ korpuse)).

11. Darželyje privalo būti sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, rekomenduojama naudoti vienkartinius rankšluosčius).

12. Lauko žaidimų erdvės turi būti suskirstytos atskiroms grupėms (erdves aptveria kiemsargis). Jei tokios galimybės nėra, į lauką vaikai turėtų būti vedami pagal iš anksto sudarytą grafiką (grafiką parengia direktoriaus pavaduotojas ugdymui), kurį tvirtina Darželio vadovas.

13. Vaikų maitinimas:

13.1. vykdomas toje pačioje grupėje, kur yra teikiamos vaikų ugdymo paslaugos;

13.2. maitinimas Švediško stalo principu neorganizuojamas;

13.3. darbuotojai, vykdantys vaikų maitinimą, privalo laikytis visų saugumo reikalavimų;

13.4. maistas išduodamas pagal Darželio vadovo patvirtintą grafiką (grafiką parengia sveikatos ir maitinimo organizavimo specialistas). Uždengtuose induose maistas paimamas nuo išdavimo langelio. Auklėtojo padėjėjas, pasiimantis maistą ar atnešantis indus maistui sudėti (indai sudedami ant maisto suoliuko), laikosi 2 metrų atstumo, sustodamas ženklintose vietose (ženklinimus atlieka pagalbinis darbininkas).

**III SKYRIUS**

**TĖVŲ (GLOBĖJŲ, RŪPINTOJŲ) VEIKSMAI**

14. Atvesti ir pasiimti vaiką (-us) į ir iš Darželio grupės rūbinės gali tik vienas iš tėvų (globėjų, rūpintojų).

15 Atvedant ir pasiimant vaiką (-us), tėvams (globėjams, rūpintojams):

15.1. įpareigojama dėvėti veidą, nosį ir burną drengiančias priemones (veido kaukę, respiratorių ar kitas priemones[[3]](#footnote-3);

15.2. vengti bet kokio kontakto su kitais asmenimis;

15.3. užtikrinti, kad vaikų persirengimo vietose ir viršutinių drabužių laikymo spintelėse būtų tik tai dienai skirti ir naudojami rūbai bei avalynė;

15.4. užtikrinti vaiko pasiėmimą (per 1 val. nuo gauto sveikatos ir maitinimo organizavimo specialisto informacinio pranešimo), jei vaiko priežiūros proceso metu būtų pastebėta, kad vaikas turi užkrečiamų ligų simptomų (pakilusi kūno temperatūra iki 37,3 °C, sloga, kosulys, apsunkintas kvėpavimas ir kt.);

15.5. užtikrinti savo kontaktinių duomenų tikslumą ir pasiekiamumą tol, kol vaikas bus Darželyje;

16. Draudžiama:

16.1. vesti į Darželį vaikus, kuriems pasireiškia karščiavimas (37,3 °C ir daugiau);

16.2. vesti į Darželį vaikus, kurie turi ūmių viršutinių kvėpavimo takų infekcijos požymių (sloga, kosulys, apsunkintas kvėpavimas ir kt.);

16.3. vesti į Darželį vaikus, kuriems pasireiškia ūmių žarnyno infekcijų požymiai (viduriavimas, vėmimas ir kt.);

16.4. vesti į Darželį vaikus, kuriems pasireiškia kitų užkrečiamų ligų požymiai (bėrimas ir kt.);

16.5. vaikams atsinešti žaislus, kitas priemones ar maistą iš namų.

17. Tėvai (globėjai, rūpintojai) turi nedelsiant informuoti Darželio sveikatos ir maitinimo organizavimo specialistą apie vaikui nustatytą COVID-19 infekciją.

**V SKYRIUS**

**DARBUOTOJŲ VEIKSMAI**

18. Darbuotojai privalo:

18.1. laikytis rankų higienos (plauti rankas dažnai ir kruopščiai su vandeniu ir muilu bent 20 sekundžių, nesant galimybės rankų nusiplauti, rekomenduojama dezinfekuoti rankas rankų dezinfekciniu skysčiu (ne mažiau kaip 60 proc. alkoholio) ar alkoholinėmis servetėlėmis[[4]](#footnote-4);

18.2. laikytis čiaudėjimo-kosėjimo etiketo (pridengti burną ir nosį sulenkta alkūne arba nosine, kurią po to nedelsiant turi išmesti į uždarą šiukšliadėžę, nusiplauti rankas[[5]](#footnote-5);

18.3. laikytis visų Sveikatos apsaugos ministerijos (SAM) pateiktų rekomendacijų, siekiant išvengti COVID-19 plitimo[[6]](#footnote-6);

18.4. vengti darbuotojų susibūrimų;

18.5. vengti tiesioginių kontaktų su kitų grupių darbuotojais;

18.6. maisto prekių priėmimą vykdyti lauke, be tiesioginio kontakto, rekomenduojama dėvėti veido apsaugos priemones (atsakingas viešųjų pirkimų ir sandėlio administratorius);

18.7. neiti į darbą, jei yra privalomoje izoliacijoje, izoliacijos laikotarpiu;

18.8. informuoti Darželio vadovą ir nedelsiant apleisti savo darbo vietą, jei pasireiškė ūmių viršutinių kvėpavimo takų infekcijos, ūmių žarnyno infekcijų ir kitų užkrečiamų ligų požymiai (karščiavimas, sloga, kosulys, apsunkintas kvėpavimas, viduriavimas, vėmimas ir kt.).

19. Įpareigoti auklėtojų padėjėjus dėvėti veido kaukes, respiratorius ar kitas priemones darbo vietoje[[7]](#footnote-7) (priimant vaikus į lopšelį-darželį, einant parnešti maistą į grupes);

20. Darbuotojų veiksmai, kai vaikų priežiūros ir ugdymo proceso metu vaikui pasireiškia karščiavimas, kosulys, pasunkėjęs kvėpavimas ar kiti simptomai:

20.1. nedelsiant informuoti visuomenės sveikatos priežiūros specialistą telefonu 8 698 71 908, izoliuoti vaiką nuo kitų grupės rūbinėje ir saugiai perduoti visuomenės sveikatos priežiūros specialistui;

20.2. visuomenės sveikatos priežiūros specialistas vaiką izoliuoja Darželio vadovo paskirtoje patalpoje, socialinio ir specialiojo pedagogų kabinete („Saulutės“ korpuse) ir logopedo kabinete („Liepaitės“ korpuse), užtikrinant ne mažesnio 2 metrų atstumo laikymąsi;

20.3. visuomenės sveikatos priežiūros specialistas informuoja Darželio vadovą ir vaiko tėvus (globėjus, rūpintojus) apie susidariusią situaciją;

20.4. visuomenės sveikatos priežiūros specialistas raštu ir žodžiu rekomenduoja tėvams konsultuotis Karštąja koronaviruso linija tel. 1808 arba susisiekti su vaiko šeimos gydytoju konsultacijai nuotoliniu būdu, palaiko tolimesnį kontaktą su tėvais.

21. Rekomenduojama būti gryname ore, būti fiziškai aktyviems, stiprinti imunitetą, laikantis SAM rekomendacijų.

22. Visuomenės sveikatos priežiūros specialistui ir Darželio darbuotojams, kontaktuojantiems su izoliuotu vaiku, įpareigojama dėvėti vienkartinę veido kaukę, kitiems lopšelio-darželio darbuotojams įpareigojama dėvėti vienkartines veido kaukes pagal poreikį.

23. Judėjimas įstaigos viduje leidžiamas tik pagal patvirtintą darbuotojų su ugdytiniais judėjimo schemą patalpose ir lauke (judėjimo schemą parengia sveikatos ir maitinimo organizavimo specialistas).

**VI SKYRIUS**

**DARŽELIO PATALPŲ IR INVENTORIAUS VALYMAS**

24. Patalpų valymą atliekantiems asmenims, turi būti nurodyta dažniau ir kruopščiau valyti Darželio patalpas, dezinfekuoti paviršius.

25. Patalpų valymą atliekantis asmuo, turi dėvėti šias asmenines apsaugos priemones (AAP): medicininę kaukę, kombinezoną, pirštines.

26. Rankų higiena atliekama kiekvieną kartą nusiėmus pirštines ar kaukę.

27. Dažniau liečiami paviršiai (darbo stalai, kompiuterinė įranga, durų rankenos, kėdės ir porankiai, jungikliai, turėklai, vandens čiaupai ir kt.) ir kitos bendro naudojimo patalpos (laiptinės, koridorius ir kt.) valomos ne rečiau nei 2 kartus per dieną drėgnuoju būdu.

28. Patalpos, kuriuose organizuojama grupių veikla, turi būti išvėdinamos prieš atvykstant vaikams, ne rečiau nei 2 kartus dienoje.

29. Patalpos, kuriuose organizuojama grupių veikla, dažnai liečiami paviršiai jose, žaislai turi būti valomi ir dezinfekuojami ne rečiau kaip 1 kartą per dieną (vaikams išėjus iš patalpos).

30. Tualetas valomas virusą veikiančiu biocidu arba 0,1 proc. natrio hipochloritu.

31. Valymo metu susidariusios atliekos turi būti dedamos į atskirą maišą ir išmetamos kaip nerūšiuojamos atliekos.

32. Aplinkos valymas vaikų priežiūros paslaugų teikimo vietoje atliekamas atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu [[8]](#footnote-8).

33. Patalynė, rankšluosčiai (jei naudojami ne vienkartiniai) keičiami juos sutepus, bet ne rečiau kaip vieną kartą per savaitę. Skalbimui naudojamos įprastos skalbimo priemonės.

34. Rekomenduojama įvertinti vaikų priežiūrai reikalingus žaislus, priemones ir naudoti tas, kurias galima valyti ar skalbti.

**VII SKYRIUS**

**VISUOMENĖS SVEIKATOS PRIEŽIŪROS SPECIALISTO VEIKSMAI**

35. Visuomenės sveikatos priežiūros specialistas:

35.1. nuolat seka ir peržiūri informaciją apie COVID-19, kuri skelbiama <https://sam.lrv.lt/lt/naujienos/koronavirusas> ir vadovaujasi SAM pateiktomis rekomendacijomis;

35.2. konsultuoja Darželio bendruomenę dėl COVID-19 situacijos Lietuvoje;

35.3. informuoja Darželio vadovą apie rekomendacijų ar kitų dokumentų, susijusių su Darželio veikla dėl COVID-19 situacijos, pasikeitimą;

35.4. vykdo kitus jam šiame Apraše nurodytus veiksmus.

36. Visuomenės sveikatos priežiūros specialistui vertinant vaikų sveikatos būklę metu įpareigojama:

36.1. dėvėti veido kaukę, respiratorių ar kitas priemones darbo vietoje, dėvėti vienkartines pirštines [[9]](#footnote-9).

37. Prižiūrėdamas izoliuotą (-us) vaiką (-us) iki kol atvyks teisėti vaiko tėvai (globėjai, rūpintojai):

37.1. dėvėti veido kaukę, respiratorių, vienkartines pirštines, apsauginį, veidą dengiantį skydelį arba akinius, kitas priemones[[10]](#footnote-10);

37.2. dėvėti apsauginį kostiumą ar chalatą;

37.3. užtikrinti, kad būtų laikomasis ne mažesnis nei 2 metrų atstumas (esant 2 ir daugiau galimai sergančių vaikų);

37.4. stebėti vaiko (-ų) sveikatos pasikeitimus.

38. Vertina šios tvarkos III skyriuje išvardintų punktų vykdymą ir pastabas su rekomendacijomis pateikia Darželio vadovui.

**VIII SKYRIUS**

**BAIGIAMOSIOS NUOSTATOS**

39. Sveikatos ir maitinimo organizavimo specialistas yra atsakingas už kasdienį darbuotojų sveikatos stebėjimą. Nustačius darbuotoją, kuriam pasireiškia viršutinių kvėpavimo takų ligų, ūmių žarnyno infekcijų ir kt. susirgimų požymiai (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant informuoja Darželio vadovą, o darbuotojui rekomenduojama konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu.

40. Darželio vadovas vykdo darbuotojų nušalinimą nuo darbo esant įtarimui, kad darbuotojas yra užsikrėtęs ar turėjo kontaktą su potencialiai užsikrėtusiu COVID-19 asmeniu.

41. Darželio sveikatos ir maitinimo organizavimo specialistas esant Covid-19 nedelsiant telefonu informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) apie Darželio darbuotoją (-us) ir/ar ugdytinius, kuriems yra nustatyta COVID-19 infekcija (informacija gaunama iš darbuotojų ir vaikų tėvų).

42. Esant teigiamam Covid-19 atvejui ir gavus Nacionalinio visuomenės sveikatos centro žodinius nurodymus, visuomenės sveikatos priežiūros specialistas pagal darbuotojų atvykimo / išvykimo iš įstaigos, vaikų lankomumo žurnalą surenka visą informaciją apie Darželio darbuotojus ir ugdytinius, kurie galimai turėjo sąlyti su darbuotoju užsikrėtusiu arba turėjusiu sąlyti su užsikrėtusiu COVID-19 asmeniu ir perduoda įstaigos vadovui, pateikia Nacionalinio visuomenės sveikatos centro atsakingam asmeniui.

43. Sveikatos ir maitinimo organizavimo specialistas renka ir sistemina informaciją apie izoliacijoje esančius Darželio darbuotojus.

44. Sveikatos ir maitinimo organizavimo specialistas atsakingas už Aprašo vykdymo kontrolę.

45. Sveikatos ir maitinimo organizavimo specialistas privalo nuolat peržiūrėti ir darbuotojus susipažinti su informacija apie COVID-19, kuri skelbiama <https://sam.lrv.lt/lt/naujienos/koronavirusas> ir vadovautis SAM pateiktomis rekomendacijomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-1)
2. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-2)
3. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-3)
4. <http://www.ulac.lt/uploads/images/higiena_LT-6.jpg> [↑](#footnote-ref-4)
5. <https://sam.lrv.lt/uploads/sam/documents/files/rekomendacijos%20del%20ranku%20higienos.pdf> [↑](#footnote-ref-5)
6. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-6)
7. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-7)
8. <https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf> [↑](#footnote-ref-8)
9. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-9)
10. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-10)